Diari Oficial de la Generalitat Valenciana


Sumari del DOGV 3525, del 25-06-1999 (1999/5112)

ORDRE de 24 de maig de 1999, de la Conselleria de Cultura, Educació i Ciència, per la qual es modifica l'autorització en els nivells d'Educació Infantil i Batxillerat al centre docent privat Guadalaviar de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5112


Data del document
:   24-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament privat

ORDRE de 24 de maig de 1999, de la Conselleria de Cultura, Educació i Ciència, per la qual es modifica l'autorització en els nivells d'Educació Infantil i Batxillerat al centre docent privat Guadalaviar de València. [1999/5112]
  
L'expedient ha sigut iniciat pel representant legal del centre Guadalaviar, número de codi 94121958, situat en l'avinguda Blasco Ibáñez, 56, de València, en sol·licitud de modificació de la seua autorització per ampliació dels ensenyaments d'Educació Infantil al primer cicle i reducció del nombre d'unitats de Batxillerat a quatre.
  
El centre obtingué autorització d'obertura i funcionament en el nivell d'Educació Secundària Obligatòria per a 12 unitats i 360 llocs escolars de capacitat, segons consta en l'Ordre de la Conselleria de Cultura, Educació i Ciència, de 26 de febrer de 1997 (DOGV de 28 de maig), ordre que, a més a més, va configurar la resta de nivells educatius de la següent manera: 6 unitats d'Educació Infantil de segon cicle per a 150 llocs escolars, 18 unitats d'Educació Primària per a 450 llocs escolars i 6 unitats de Batxillerat per a 210 llocs escolars, en les modalitats de Ciències de la Natura i de la Salut, Humanitats i Ciències Socials i Tecnològic.
  
La Resolució d'esta Direcció General de 3 de març de 1999, va aprovar al centre Guadalaviar la documentació tècnica presentada per a la modificació sol·licitada, que inclou ara 3 unitats del primer cicle d'Educació Infantil i la reducció a quatre de les sis unitats de Batxillerat autoritzades.
  
L'expedient inclou informe favorable del Servei de Gestió i Supervisió de Projectes i Construccions, així com el compromís del centre d'aportar la relació de professors i titulacions respectives quant al primer cicle d'Educació Infantil sol·licitat, abans de l'inici de les activitats educatives.
  
Atés que la modificació sol·licitada pel centre i aprovada per la citada Resolució de 3 de març de 1999, es referix als mateixos espais que varen ser objecte de l'informe favorable de la Unitat Tècnica de Construccions, després de haver-se'n modificat exclusivament l'ús, tal com informa el Servei de Gestió i Supervisió de Projectes i Construccions, sense que siga, per tant, necessària la realització de cap obra.
  
Vists la Llei Orgànica 8/1985, de 3 de juliol, (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.94) i 173/1998, de 16 de febrer (BOE de 17.02.98); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació, per ampliació dels ensenyaments d'Educació Infantil al primer cicle i reducció del nombre de les unitats de Batxillerat, al següent centre docent privat en els termes que a continuació s'hi especifiquen:
  
Centre: Guadalaviar
  
Titular: Colegio Guadalaviar, SA.
  
Domicili: Av. Blasco Ibáñez, 56
  
Localitat: València
  
Província: València
  
Codi: 94666896
  
Modificació que s'autoritza:
  
- ampliació dels ensenyaments d'Educació Infantil al primer cicle per a 3 unitats i un total de 53 llocs escolars distribuïts en:
  
\* 1 unitat de xiquets de 1/2 anys: màxim 13 llocs escolars
  
\* 2 unitats de xiquets de 2/3 anys: màxim 40 llocs escolars
  
- reducció de les unitats de Batxillerat a 4 unitats per a 140 llocs escolars en les mateixes modalitats ja autoritzades.
  
Disposició addicional
  
Primera
  
El centre haurà d'aportar, abans de l'inici de l'activitat educativa, la relació de professorat i titulacions respectives respete de les unitats del primer cicle d'Educació Infantil, que haurà de ser aprovada per la Direcció Territorial corresponent després de l'informe previ de la Inspecció Educativa.
  
Segona
  
El centre haurà de complir allò disposat en l'article 6 del Reial Decret 1.004/1991 (BOE de 26.06.91), i en el Decret 193/1988, de 12 de desembre del Consell de la Generalitat Valenciana (DOGV de 02.02.89), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Hble. Sr. conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 24 de maig de 1999
  
El conseller de Cultura, Educació i Ciència